《游海珠寺》
明代·李韡

渺渺昙花映座光，周遭石槛绕沧浪。居如龙树趺为坐，水似曹溪挹亦香。

向晚落霞浮栋宇，有时白月度慈航。表贤原是瞻依地，暂借祇林一咏觞。

作者简介：李韡，字鄂先。番禺人。明穆宗隆庆元年（一五六七）举人。初授太仓州学正，晋南宁府推官。迁判宁国府，转知全州，寻擢临安府同知。以监军平寇有功，除武定府知府。旋卒。清道光《广东通志》卷二八一有传。